khistorydata/jeongjo-sjw-relations huggingface dataset:
정조 17년
南公轍以內醫院提調意啓曰副提調徐邁修謂有身病今日問安不爲仕進卽爲牌招何如傳曰聞有實病本職許遞令政院前望單子入之待下批牌招察任
정조 17년
李翼晉以兵曹言啓曰今八月二十一日武臣賓廳講書日次而國忌齋戒相値不得爲之之意敢啓傳曰知道
정조 17년
李翼晉以兵曹言啓曰慶熙宮衛將金挺麗身病猝重時月之內無望供職呈狀乞遞輪番之任不可久曠改差何如傳曰允
정조 17년
李翼晉以壯勇營言啓曰今八月二十二日本營中日試射時騎芻沒技人別單書入之意敢啓傳曰知道
정조 17년
李翼晉以都摠府言啓曰今日入直內三廳武兼禁軍及軍兵等當爲中日習射而國忌正日相値不得爲之之意敢啓傳曰知道
정조 17년
李翼晉以訓鍊都監言啓曰本局中軍李明運身病甚重勢難察任改差何如傳曰允
정조 17년
癸丑八月二十二日午時上御重熙堂同副承旨入侍時同副承旨南公轍假注書洪樂游記注官金良倜承膺祚一提學鄭民始以次進伏上命讀公事書判付上敎民始曰昨今東風不至害稼否民始曰見今穡事已熟雖有東風必無爲害矣上曰今年穡事如是登稔甚非當初所望耶民始曰春夏之間雨暘均適立種移秧不失其時亦且善茁而六七月之旱災稍害於田穀而畓農則高燥之外無處不登三南則挽近大登云矣上曰荐饑之餘何等欣幸今年可弛南憂矣命退諸臣以次退出
정조 17년
都承旨未差左承旨尹弘烈坐右承旨李勉兢坐直左副承旨洪仁浩坐右副承旨李翼晉坐直同副承旨南公轍坐注書徐有聞仕一員未差假注書鄭文始仕直事變假注書李弘達仕
정조 17년
傳于李翼晉曰同副承旨入侍
정조 17년
洪樂游拿問嚴處代以鄭文始爲假注書
정조 17년
李翼晉啓曰假注書鄭文始時無職名令該曹依例付軍職冠帶常仕何如傳曰允
정조 17년
傳于洪仁浩曰未肅拜判義禁許遞前望單子入之待下批牌招察任
정조 17년
判義禁前望單子入之李文源落點
정조 17년
南公轍啓曰今番文臣製述時議政府司錄鄭馦以入庭不作不入於禁推傳旨中臣之曚未覺察惶恐待罪而鄭馦則不可同罪獨免原傳旨中付標以入之意敢啓傳曰知道爾之駭然之罪愈往愈其爲先推考
정조 17년
南公轍以成均館言啓曰太學掌議薦泮長泮堂同詣太學以二十人定額完薦後草記事命下矣臣等依聖敎進詣太學齋會出東一房掌議使之完薦之意敢啓傳曰知道
정조 17년
李勉兢以漢城府言啓曰本府禁吏日前執捉屠牛於令李潢之廊底其奴屬拘囚於府內矣李潢招去禁吏脫其團領勒着戰笠牽馬使喚萬萬駭痛近來紀綱漸弛法府不得爲法府甚至於李潢之蹴踏禁吏不有餘地豈勝寒心令李潢先罷其職令該府拿問嚴勘何如傳曰貴戚大臣猶不敢肆忿於法府禁吏如渠蔭官焉敢乃爾乎卿時帶判金吾開坐嚴問口招以爲照法重勘之地可也
정조 17년
李翼晉以壯勇營言啓曰本營善騎將李溏兄潢之奴屬以潛屠被捉於漢城府而潢捉致禁吏脫其衣冠着以奴服勒令使喚之際溏在傍而不能挽解本營節制何等至嚴則其所參涉萬萬痛駭善騎將李溏爲先汰去何如傳曰凡家人共犯只坐家長載於律文則渠兄駭擧弟未必應坐而渠是別軍職也以近侍之人其所畏法宜倍他人而不能捫兄之舌撡兄之手俾免於犯法旣聞之後豈可以本事之不關於本營仍以置之乎竝與本任別軍職汰去可也
정조 17년
李翼晉以備邊司言啓曰卽見全羅前監司權狀啓則以爲禁衛軍上番時兵使之親點上送自是令甲而賑癘之餘瘡痍未蘇邑驛廚傳爲弊不些以虞候營將中代行事令廟堂稟旨分付矣上番軍之兵使親點卽不易之重典減其騶率省其廚傳則豈至有貽弊民邑之端設或有些少弊端番上之軍帥臣點閱然後可無疎虞之歎似此豐登之時有此煩請極爲未安前監司權所當請勘而方在不敍中故姑爲置之兵使親點依例擧行之意分付何如傳曰虞候中軍中以附近處替行可也
정조 17년
李翼晉以兵曹言啓曰本曹佐郞鄭晩錫身病猝重屢度呈狀乞遞宿衛重地不可久曠改差何如傳曰允
정조 17년
李翼晉以兵曹言啓曰慶熙宮衛將金斗弘篤老病痼難以供職呈狀然乞遞輪番之任不可久曠改差何如傳曰允
정조 17년
李翼晉以訓鍊都監言啓曰本局中軍今當差出而擬望之乏少外任竝擬何如傳曰允
정조 17년
洪仁浩以義禁府言啓曰前副校理徐有鍊前修撰尹羽烈崔獻重前獻納金熙采徐有沂前掌令權儐前正言洪時溥司直閔師宣權中憲護軍兪漢人金星甲申大龜前佐郞呂駿永李元八李升運朴蓍壽司果李翊模前縣監吳泰賢前監察韓始裕司正李垿權知承文院副正字嚴思彦前假注書金錫泰等推考傳旨啓下矣徐有鍊尹羽烈崔獻重金熙采權儐洪時溥閔師宣呂駿永李元八李升運朴蓍壽李翊模吳泰覽李垿金錫泰等今方待命拿囚而徐有沂下去慶尙道安東地權中憲下去忠淸道牙山地兪漢人下去靑陽地申大龜下去鎭川地韓始裕下去木川地金星甲下去全羅道南原地嚴思彦下去京畿楊根地云依例發遣府羅將竝拿來何如傳曰允其中原在外人勿論可也
정조 17년
洪仁浩以義禁府言啓曰前獻納徐有沂司直權中憲護軍兪漢人申大龜金星甲前察訪韓始裕承文副正字嚴思彦拿來草記批旨內其中原在外人勿論可也事命下矣徐有沂權中憲兪漢人申大龜金星甲韓始裕嚴思彦等俱是原在外云勿論之意敢啓傳曰知道
정조 17년
洪仁浩以義禁府言啓曰專經文臣南惠寬韓永建李允行李錫心崔時淳等今已能誦云矣敢啓傳曰放送可也
정조 17년
持平南涑啓曰請亟寢秋曹罪人柳師文放釋之命仍令王府設鞫嚴問期於得情夬正王法措辭見上持平趙恒鎭以臣姿性愚迷言議巽軟本不合於淸朝耳目之任而賓對有命召牌儼臨義重趨承冒沒登筵略陳一二所懷而奏達之際全昧格式至於結辭大違體例瘡疣百出壞損臺體至有大僚請罷之擧以此情踪其何敢一刻晏然於臺次乎引嫌而退雖違格例只緣生疎不可以此輕遞言官請持平趙恒鎭出仕新除授大司憲李鼎揆時在慶尙道慶州地司諫院獻納權坪時在京畿楊州地請竝斯速乘馹上來事下諭答府曰不允處置事依啓下諭事依啓
정조 17년
癸丑八月二十三日未時上御重熙堂同副承旨入侍時同副承旨南公轍記事官徐有聞記注官金良倜承膺祚以次進伏訖上命公轍讀公事書判付訖命退承史以次退出
정조 17년
行都承旨洪明浩坐左承旨尹弘烈坐右承旨李勉兢坐左副承旨洪仁浩坐直右副承旨李翼晉坐直同副承旨南公轍坐注書徐有聞仕直一員未差假注書鄭文始仕事變假注書李弘達仕
정조 17년
傳于南公轍曰禮房承旨馳詣懿陵奉審摘奸以來
정조 17년
傳于尹弘烈曰都承旨入侍
정조 17년
傳于洪明浩曰令李潢拿處之代令該曹口傳差出以前仕人中擬入
정조 17년
吏曹口傳政事金魯敬爲顯隆園令
정조 17년
傳于李翼晉曰莫重奉審擧措駭然奉審承旨南公轍令該府拿問處之
정조 17년
南公轍以行大司成意啓曰文廟守僕依宗社守僕例以聰慧可敎者試才啓下事擧條啓下矣臣與入直郞官及齋生眼同抄擇備三望受點次別單書入之意敢啓傳曰知道
정조 17년
李翼晉以禁衛營言啓曰依定式臣漢豐進詣南壇奉審摘奸則壇上及紅箭門墻垣階砌俱爲無頉禁樵禁松之節亦無疎虞之端而昨年所植松木間或有枯損當爲各別補植而其他看護等事另加申飭之意敢啓傳曰知道
정조 17년
李翼晉以御營廳言啓曰今八月二十三日本廳諸將官射講時騎士將李泰協哨官呂喆永高榮冠等三技俱爲無分李泰協呂喆永依節目汰去高榮冠年滿六十分揀之意敢啓傳曰知道
정조 17년
禁府啓目令李潢原情云云傳旨內辭緣泛稱遲晩刑推得情何如判付啓渠亦不能發明除刑推各別嚴加照律以聞爲良如敎又啓目草溪前郡守尹昇東原情云云問目內辭緣泛稱遲晩所當請刑是白乎矣曾經宣傳官勿爲請刑載在大典通編議處何如判付啓依允又啓目假注書洪樂游原情云云傳旨內辭緣泛稱遲晩所當請刑是白乎矣時任史官勿爲請刑載在大典通編議處何如判付啓公罪從重勘放後仍令卽爲入直爲良如敎又啓目宣傳官柳相默原情云云傳旨內辭緣泛稱遲晩所當請刑是白乎矣時任宣傳官勿爲請刑載在大典通編議處何如判付啓依允又啓目管城將朴瑬原情云云傳旨內辭緣泛稱遲晩所當請刑是白乎矣曾經宣傳官勿爲請刑載在大典通編議處何如判付啓依允又啓目典籍崔雲翰學正李錫心司果韓啓玉承文正字韓錫仁司錄鄭馦等矣文臣製述時入庭不作依定式推考罪各笞五十收贖解見任別敍私罪奉敎依允爲旀韓錫仁功減一等爲良如敎
정조 17년
洪仁浩以義禁府言啓曰時囚罪人洪樂游原情公事判付內公罪從重勘放後仍令卽爲入直事命下矣洪樂游以制書有違律杖一百公罪收贖放送使之直爲入直之意敢啓傳曰知道
정조 17년
癸丑八月二十四日申時上御重熙堂都承旨入侍時行都承旨洪明浩記事官徐有聞記注官金良倜記注官承膺祚以次進伏訖上命明浩讀公事書判付訖命退承史以次退出
정조 17년
行都承旨洪明浩坐左承旨尹弘烈病右承旨李勉競坐直左副承旨洪仁浩坐右副承旨李翼晉坐直同副承旨南公轍內閣直注書徐有聞仕一員未差假注書洪樂游仕直事變假注書李弘達仕
정조 17년
李翼晉啓曰備邊司郞廳來言今日賓廳日次而國忌正日相値不得來會云矣敢啓傳曰知道
정조 17년
傳于李勉競曰玉堂在外及未肅拜人許遞前望單子入之待下批牌招察任
정조 17년
玉堂前望單子入之校理李東稷副校理尹致性宋祥濂修撰李貞運宋俊載副修撰韓致應落點
정조 17년
以副校理尹致性宋祥濂牌不進罷職傳旨傳于洪仁浩曰只推更爲牌招
정조 17년
兵曹以洪良浩爲守宮大將
정조 17년
兵曹以申大謙爲訓鍊都監中軍
정조 17년
傳于李勉兢曰聞於前伯之言樂安民邑之弊可謂一道之最況主倅不得其人數遞徒煩迎送云樂安郡守之代令該曹毋論文蔭武口傳各別擇差待下批仍令當日辭朝
정조 17년
以黃海監司李祖承狀啓曠官守令嚴飭還官災實分等惕念擧行事傳于李翼晉曰向來飭禁何如則近見海伯狀啓敢以剩語措辭欲爲處分而待該房承宣之察訪姑爲參酌矣一向如許極爲駭然近日海狀有剩語捧納承旨査出一竝從重推考先自此狀啓還下送
정조 17년
傳于李翼晉曰政官待開門牌招開政
정조 17년
傳于李翼晉曰副使以老憊曾有下敎況正使之耆耉乎又況書狀之篤老侍下乎冬至正使勉副副使書狀竝改差竝令明日政差出
정조 17년
李翼晉以兵曹言啓曰來九月十月當上番騎兵二百五十名依定式本曹點考後仍令該曹襦衣題給之意敢啓傳曰知道
정조 17년
禁府啓目前承旨南公轍原情云云崔雲翰則錯認以明經出身誤捧禁推傳旨節節昏錯之罪死無足惜傳旨內辭緣泛稱遲晩所當請刑是白乎矣曾經侍從勿爲請刑載在大典通編議處何如判付啓莫重奉審疎忽如許其他擧行節節駭然兺除良特敎更推之下一味游辭終不知懼甚至文臣名字或言或拔尤爲無狀爲先從重照律以公罪勘放使卽帶職入直以懲規避之習爲良如敎
정조 17년
李翼晉啓曰同副承旨南公轍帶職入直事命下矣卽爲牌招何如傳曰南公轍在閣職御覽經書使之懸吐而初不校準以入事甚駭然訖工間無得出番金吾判付有還職之命則閣職當入直豈可越格煩請牌招乎此啓辭還給爾則從重推考
정조 17년
李翼晉以義禁府言啓曰時囚罪人南公轍原情公事判付內莫重奉審疎忽如許其他擧行節節駭然特敎更推之下一味游辭終不知懼甚至文臣名字或言或拔尤爲無狀爲先從重照律以公罪勘放使卽帶職入直以懲規避之習事命下矣取考律文則大明律制書有違條有曰凡奉制書有所施行而違者杖一百不應爲條有曰凡不應得爲而爲之事理重者杖八十名例有曰二罪俱發以重者論矣南公轍從重論杖一百以公罪收贖放送使之卽爲入直之意敢啓傳曰知道
정조 17년
癸丑八月二十五日未時上御重熙堂都承旨入侍時行都承旨洪明浩記事官徐有聞記注官金良倜承膺祚以次進伏訖上命明浩書傳敎曰今番陵幸領議政留都領府事同爲留都命讀公事書判付訖命退承史以次退出
정조 17년
行都承旨洪明浩坐直行左承旨李身晦在外右承旨尹弘烈病左副承旨洪仁浩坐直右副承旨李秀夏在外同副承旨南公轍內閣直注書徐有聞仕一員未差假注書洪樂游仕直事變假注書李弘達仕
정조 17년
洪仁浩啓曰明日常參經筵取稟傳曰停
정조 17년
洪仁浩啓曰吏曹判書金文淳參議鄭大容牌不進推考傳旨及罷職傳旨今方捧入而參判丁範祖在外開政命下之後不得擧行事甚未安判書更卽牌招何如傳曰允
정조 17년
以吏曹參議鄭大容牌不進罷職傳旨傳于洪仁浩曰聞是實病給由
정조 17년
洪仁浩啓曰吏曹判書金文淳再牌不進推考傳旨今方捧入而開政命下之後如是違牌不卽擧行事甚未安所當更請牌招而係是一日三牌何以爲之敢稟傳曰揆以孝理之政勢難强迫許遞
정조 17년
以副校理宋祥濂牌不進罷職傳旨傳于洪仁浩曰只推更爲牌招
정조 17년
吏曹堂上前望單子入之參判徐鼎修參議李勉兢落點
정조 17년
兵曹口傳政事以吳載徽爲禁衛中軍
정조 17년
以吏曹參議李勉兢牌不進罷職傳旨傳于洪明浩曰只推更爲牌招
정조 17년
以黃海兵使姜五成狀啓京司上納及上番軍退捧停番之意曉諭民人事傳于洪仁浩曰跋尾敷衍飭禁何如則抽黃對白爲說復爲依舊是飭敎以前豈有如許道理乎當該有司堂上尹行任爲先越俸一等此後更或若此加等重勘以信朝令斷不可已日前守摠營停操處巡點邑點姑不指一處分而先以邑點停當樣措辭行會此亦易慢中出來況巡點爲民弊猶除之豈可令邑邑送校摘奸乎惜乎三相之無一言致責也雖以此狀啓言之身爲帥臣焉敢以使愚夫咸知懷保之盛德等剩語有若贊揚然乎日昨纔有飭敎則尤何敢捧入當該帥臣越俸三等捧納承旨遞差
정조 17년
洪仁浩啓曰臣與右副承旨李翼晉伴直矣纔已遞差伴直無人左承旨尹弘烈所當牌招而拘於廳規不得請牌何以爲之敢稟傳曰都承旨牌招
정조 17년
傳于洪仁浩曰承旨前望單子入之待下批牌招察任
정조 17년
承旨前望單子入之李身晦李秀夏落點
정조 17년
有政吏批判書金思穆在外參判徐鼎修進參議李勉兢進左副承旨洪仁浩進以申大允爲執義鄭晩錫爲正言李在學爲刑曹參判閔鍾顯爲知經筵洪樂性爲冬至正使李在學爲副使鄭東觀爲書狀洪秉臣爲吏曹佐郞尹益烈爲兵曹佐郞洪檍爲分內局提調李性重爲樂安郡守權中憲爲殷山縣監吏曹判書金思穆仍任事承傳
정조 17년
兵批判書鄭好仁病參判申光履病參議睦萬中病參知李師濂入直進行都承旨洪明浩進同知李迎春僉知崔重敎副司直丁範祖鄭大容竝單付
정조 17년
再政以朴宗正爲興陽縣監知經筵李𡊠同經筵閔鍾顯竝單付
정조 17년
洪仁浩以兵曹言啓曰今此元陵行幸時問安及各差備所把驛馬不可不應把處外竝減省別單磨鍊以入而本曹驛馬三十六匹外不足之數依庚戌年例京畿驛馬補把之意分付本道何如傳曰允
정조 17년
洪仁浩以奉常寺都提調提調意啓曰祭享所用秋等中脯未準元數者依新定式自今日始造之意敢啓傳曰知道
정조 17년
禁府照目前副校理徐有鍊前修撰尹羽烈崔獻重前獻納金熙采前掌令權儐前正言洪時溥司直閔師宣前佐郞呂駿永李元八李升運朴蓍壽司果李翊模前縣監吳泰賢司正李垿前假注書金錫泰等矣傳旨內文臣製述無緣不參依定式推告罪各笞五十收贖解見任別敍私罪奉敎其中洪時溥李元八之供容有可恕分揀金熙采吳泰賢之供俱不成說從重勘放餘皆依此律施行有爲矣有功議者各減一等爲良如敎
정조 17년
癸丑八月二十六日午時上御重熙堂都承旨入侍時行都承旨洪明浩記事官徐有聞記注官金良倜承膺祚以次進伏訖上命明浩書傳敎曰在外及有實病銓曹許遞前望單子入之待下批牌招開政又命書傳敎曰乍竄旋宥意在於俾效贖愆不然處分如是顚倒乎前堂姑未行公亦無異於其代前吏曹判書金思穆敍用仍任牌招察任如未上來卽爲下諭命退承史以次退出
정조 17년
行都承旨洪明浩緣故出左承旨尹弘烈坐直右承旨洪仁浩坐左副承旨徐有秉坐右副承旨兪漢寧坐直同副承旨南公轍內閣直注書徐有聞仕一員未差假注書洪樂游仕直事變假注書李弘達仕
정조 17년
藥房提調徐有防副提調洪明浩啓曰伏未審日間聖體若何寢睡水剌之節何如臣等率諸御醫趁卽入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 17년
徐有秉啓曰合辭方張之時諫院無詣臺之員事甚未安除在外未署經外未肅拜人員竝卽牌招何如傳曰允
정조 17년
南公轍啓曰自明日至二十六日國忌齋日及正日相値視事頉稟之意敢啓傳曰知道
정조 17년
南公轍啓曰來初一日輪對日次矣敢稟傳曰爲之
정조 17년
洪明浩啓曰新除授左承旨李身晦時在全羅道全州地右副承旨李秀夏時在忠淸道保寧地竝斯速乘馹上來事下諭何如傳曰許遞前望單子入之待下批牌招察任
정조 17년
承旨前望單子入之徐有秉兪漢寧落點
정조 17년
以副校理宋祥濂再牌不進罷職傳旨傳于南公轍曰只推
정조 17년
以持平趙恒鎭牌不進罷職傳旨傳于徐有秉曰只推
정조 17년
以北兵使崔景岳狀啓柔遠僉使金德麟軍器公廨修補褒賞之典令該曹稟處事傳于兪漢寧曰殘鎭邊將之如是自備修補極爲可嘉何必回啓特爲加資事分付
정조 17년
尹弘烈以吏曹言啓曰今此景慕宮朔祭獻官以前承旨徐邁修塡差而時無職名令該曹口傳付軍職何如傳曰允
정조 17년
兵曹口傳政事副司直徐邁修
정조 17년
兪漢寧以兵曹言啓曰留都營狀啓例爲付撥而或有時急之事則京畿驛馬待令事曾有定式矣今亦依此例擧行何如傳曰允
정조 17년
尹弘烈以弘文館言啓曰新除授修撰李貞運時在平安道殷山縣任所宋俊載時在京畿安城地副修撰韓致應時在江原道原州地經筵入番事緊請竝斯速乘馹上來事下諭何如傳曰依啓
정조 17년
徐有秉以備邊司言啓曰頃因黃海兵使姜五成啓本延安府使兪漢敦罷黜事有道帥臣査問草記之命矣依下敎嚴關査問卽見其所報則黃海監司李祖承以爲延安一邑旱災大無之狀連已上聞而至若軍布代錢不當擅停之意嚴飭題送且年分不遠本邑之急務非特軍錢一事二事數數陳聞極涉屑越方此趑趄該府使遽然闕點該帥臣率爾請罷此莫非不善檢飭之罪今因帥臣狀啓伏承嚴旨惶恐俟勘云兵使姜五成以爲該邑年事之判歉非不聞知價布所重與他自別趁期收捧逢點之意嚴飭題送中點隔日價布不爲輸送無難闕點故不得已罷黜今伏承嚴敎惶隕俟勘云矣該邑年事及民情帥臣旣曰聞知而初不報聞於本司又不往復於巡營及至逢點之時反請闕點之罪紀綱所在萬萬駭然黃海兵使姜五成施以罷職之典雖以道臣言之旣知事情而不能先事照察一任帥臣之率爾陳聞以此以彼不可無警責之道黃海監司李祖承從重推考何如傳曰帥臣之全昧格例雖屬格例間事而道伯之曰以欲待年分狀啓云者豈成說過當之後雖欲狀請已過時矣然則報辭萬萬不誠自此惟有宵旰西顧之念第加隨事察飭可也
정조 17년
徐有秉以司僕寺一二提調意啓曰旌義前縣監許湜遞任進上馬二匹今纔上來禾毛色別單書入依例內廐立養而前後申飭之下二匹馬俱爲品劣無步事極駭然當該封進前縣監許湜從重推考以警日後何如傳曰允
정조 17년
尹弘烈以漢城府言啓曰依定式無依無主未葬處分付各部搜訪報來故別單書入而至於有主而未葬之類亦令一一知委卽速過葬事申飭各部之意敢啓傳曰另飭該廳着意題給俾無虛實不均之弊可也
정조 17년
徐有秉以義禁府言啓曰時囚罪人金熙采吳泰賢從重勘放事命下矣金熙采吳泰賢以制書有違律各杖一百收贖告身盡行追奪放送何如傳曰允
정조 17년
禁府啓目前管城將朴瑬亦糶糴法意何等嚴重而其所反作之數至於五百餘石之多事極可駭以此照律何如判付啓依允草記勘放爲良如敎又啓目前郡守尹昇東亦觀其所供公貨之殖利會牟之作錢雖出於賑資之拮据是白乎乃畢竟立本之擧終歸害民之科兺除良簸餘後租之還分民間尤極痛駭以此照律何如判付啓依允草記勘放爲良如敎又啓目宣傳官柳相默亦觀其所供只慮丹鳳門之未及進去而初不慮到於敦化門告者疎率不審之失在所難免以此照律何如判付啓依允草記勘放爲良如敎又啓目前令李潢段從重論杖一百收贖告身盡行追奪徒三年定配私罪奉敎依允功議各減一等爲良如敎
정조 17년
癸丑八月二十七日巳時上御誠正閣都承旨右承旨入侍時行都承旨洪明浩右承旨尹弘烈假注書洪樂游記注官金良倜承膺祚以次進伏上曰左副承旨入侍出榻敎賤臣承命出傳左副承旨洪仁浩偕入進伏命書傳敎曰新除授承旨中罷散人敍用又命書傳敎曰承旨房仍命讀公事書判付訖命退承史以次退出
정조 17년
癸丑八月二十七日午時上御重熙堂禮房承旨入侍時同副承旨南公轍記事官徐有聞記注官金良倜承膺祚以次進伏訖上命公轍讀公事書判付訖命退承史以次退出
정조 17년
行都承旨徐邁修坐行左承旨徐有大坐右承旨金履成坐直左副承旨洪仁浩坐直右副承旨兪漢寧拿處同副承旨南公轍拿處注書二員未差假注書宋知濂仕洪樂游仕直事變假注書李弘達仕
정조 17년
洪仁浩啓曰今番文臣製述入庭不作人更試時前正言林漢浩副司果朴孝成典籍崔雲翰俱是製述文科宜入於更試中而未及照察至於見漏何以爲之敢稟傳曰更試已過竝勿論其中不當照律而照律諸囚之收贖亦竝勿論事分付
정조 17년
洪仁浩啓曰左副承旨徐有秉今日不爲仕進卽爲牌招何如傳曰與不爲仕進都承旨許遞左承旨亦難供劇云許遞前望單子入之待下批牌招察任
정조 17년
傳于洪仁浩曰左承旨右承旨入侍
정조 17년
承旨前望單子入之沈煥之李家煥金履成落點
정조 17년
洪仁浩啓曰注書徐有聞謂有情勢陳疏徑出原疏纔已退却矣所當直捧禁推傳旨而此與無端徑出有異推考警責仍卽牌招何如傳曰允
정조 17년
傳于洪仁浩曰違牌承旨許遞前望單子入之待下批牌招察任
정조 17년
承旨前望單子入之徐邁修鄭益祚落點
정조 17년
徐邁修啓曰新除授承旨鄭益祚已過年限何以爲之敢稟傳曰勿施前望單子入之待下批牌招察任
정조 17년
承旨前望單子入之徐有大落點
정조 17년
吏曹口傳政事藝文館待敎單徐有聞
정조 17년
徐邁修啓曰假注書宋知謙使之仍察何如傳曰允
정조 17년
傳于金履成曰右承旨左副承旨入侍
정조 17년
傳于洪仁浩曰近來擧措多近於駭眼拂拭之餘欲使知改纔有處分未久收敍則奉職之怠忽若此萬萬駭然豈比於南公轍之氣不足乎右副承旨兪漢寧令該府拿問處之
정조 17년
傳于金履成曰政官牌招開政
정조 17년
徐邁修啓曰吏曹判書金思穆自鄕上來云卽爲牌招同參政事何如傳曰允
정조 17년
傳于徐邁修曰吏曹隨駕官單子以諫院不備不得書入云與憲府未肅拜在外人許遞以在京無故人差出待下批牌招察任
정조 17년
傳于徐邁修曰今番行幸時京兆導駕及隨駕堂上只有左尹一人留陣進去判尹許遞今日政以在京無故人差出待下批牌招
정조 17년
徐有大啓曰守禦使李文源時無職名令該曹口傳付軍職何如傳曰允
정조 17년
兵曹口傳政事行司直李文源
정조 17년
傳于徐有大曰幸行當前司僕提擧當爲隨駕而都相留都二提擧之代今日政差出
정조 17년
洪仁浩以兵曹言啓曰伏見咸鏡監司金華鎭狀啓則忠翊衛將張齊白以其身病不得起送云宿衛輪番之任不可虛縻改差何如傳曰允
정조 17년
有政吏批判書金思穆參判徐鼎修參議李勉兢左副承旨洪仁浩進以曺允大爲大司憲林濟遠爲大司諫成德雨爲執義魚用謙爲司諫權儐爲掌令崔獻重爲獻納李重蓮爲正言黃仁點爲冬至正使林漢浩爲吏曹佐郞大司成單沈煥之故都正金履信贈左贊成例兼前判敦寧金文淳考書題單朴重濂
정조 17년
再政以具庠爲判尹洪義榮爲右尹徐有防爲司僕提調
정조 17년
兵批判書鄭好仁進參判申光履病參議睦萬中入直進參知李師濂病右承旨金履成進以李春亨爲忠翊將洪瑞萬梁聖澤爲慶熙將嚴耆爲北評事邊興瑞爲寧城僉使同知金德秋護軍李觀成張宅基申大尹沈鏗徐有秉副司直洪明浩李身晦李家煥李鼎揆李晩膺李翼晉李秀夏尹弘烈權坪尹序東韓光植副司果李遇濟竝單付崔廷喆爲柔遠僉使金道成爲蟾津別將
정조 17년
以議政府啓目司錄鄭馦代薦狀越送事傳于洪仁浩曰見此啓目更使推考房査實果不出所料矣其時禮房所爲萬萬駭然以製述科出身入庭不作者其所勘律止於再次更試而已則忽於治經文臣未及呈券之類以笞五十照律一竝落職其可成說乎又況以治經生居不於講經者猶不遞職由前由後此雖微事大關刑政日前置對之時全諱本事猶恐發覽今日始因政府啓目而悟之渠之免罪雖固可幸無罪許多文臣之因渠落職於渠心果安乎必由於放恣不欲致意然當該承旨南公轍更令該府拿問以啓不當落職而落職者一竝分揀政府啓目爻周公轍本職例捧之遞差傳旨捧置啓板以待決末檢校閣銜只先減下以爲拿囚之地
정조 17년
以大嬪宮守宮內官柳仁熙手本本宮墓所舍音禹福同罪狀自法曹刑配事判付內墓所事體何如則守直之疎虞如許萬萬駭然廣州府尹每年摘奸狀聞之意果安在哉當該府尹爲先推考其委折査問狀聞後復若此竝與道伯難免重勘以此着念察飭爲旀所謂舍音漢付之廣尹嚴刑究問照法痛治該墓典監段置尙無一言者尤爲痛駭捉來嚴杖究問狀聞事畿伯處一體分付
정조 17년
兵曹以李儒敬爲摠戎中軍
정조 17년
徐有大以壯勇言啓曰本營柴場在於京畿楊根地自是禁養之處而卽聞木商輩闌入斫取所斫松木殆近干株云京外禁養處雖有京司公文而地方官之不得擅許斫伐法例甚嚴今此木商輩雖有戶曹公文而柴場乃是本營所管則該郡守之不報本營私自許入斫伐之數至於此多事未前有萬萬驚駭當該地方官令該府拿問嚴處何如傳曰允
정조 17년
徐有大以訓鍊都監言啓曰本局中軍申大謙身病甚重勢難察任改差何如傳曰允
정조 17년
徐有大以訓鍊都監言啓曰本局中軍今當差出而擬望之人乏少外任竝擬何如傳曰允
정조 17년
兵曹以申應周爲訓鍊中軍
정조 17년
洪仁浩以義禁府言啓曰時囚罪人李潢杖一百收贖告身盡行追奪徒三年定配照律公事判付內依允功議各減一等事命下矣李潢功議各減一等杖八十收贖告身盡行追奪忠淸道扶餘縣龍田驛徒二年定配而以依啓內辭意具罪目發遣府羅將押送配所何如傳曰允
정조 17년
洪仁浩以義禁府言啓曰楊根郡守尹行醇令該府拿問嚴處事傳旨啓下矣尹行醇時在任所云依例發遣府羅將拿來何如傳曰待待命拿囚可也
정조 17년
洪仁浩以義禁府言啓曰時囚罪人尹昇東柳相默朴瑬議處公事判付內草記勘放事命下矣尹昇東本府議啓內觀其所供公貨之殖利會牟之作錢雖出於賑資之拮据畢境立本之擧終歸害民之科簸餘後租之還分民間尤爲駭痛以此照律罪取考律文則大明律那移出納條有曰各衙門收支錢兩等物不正收正支那移出納還充官用者計贓準監守自盜論罪止杖一百流三千里制書有違條有曰凡奉制書有所施行而違者杖一百名例有曰二罪俱發以重者論大典通編推斷條有曰犯私罪杖一百以上之罪決杖告身盡行追奪雜令條有曰王府決杖者代以金贖矣尹昇東從重論杖一百收贖告身盡行追奪全羅道興德縣流三千里定配而以議啓內辭意具罪目發遣府羅將押送配所柳相默本府議啓內觀其所供敦化門曜金門丹鳳門告請送武兼宣傳官猶慮其未及進去渠又躬往丹鳳門云而只慮丹鳳門之未及進去初不慮到於敦化門告者疎率不審之失在所難免以此照律罪取考律文則大明律不應爲條有曰凡不應得爲而爲之者笞四十名例有曰犯私罪笞四十附過還職大典通編推斷條有曰犯枉法受贓外笞杖竝收贖矣柳相默笞四十收贖附過還職放朴瑬本府議啓內糶糴法意何等嚴重而其所反作之數至於五百石之多事極可駭以此照律罪取考律文則大典通編倉庫條有曰還上反作守令徒三年定配又五年禁錮推斷條有曰犯私罪杖一百以上之罪告身盡行追奪新定式有曰過年限者禁錮分揀矣朴瑬年今六十四五年禁錮以年限依定式分揀告身盡行追奪黃海道平山府寶山驛徒二年定配而以議啓內辭意具罪目發遣府書吏押送配所何如傳曰允如有功議各減一等可也
정조 17년
洪仁浩以義禁府言啓曰尹昇東杖一百收贖告身盡行逭奪流三千里定配柳相默笞四十收贖附過還職朴瑬告身盡行追奪徒三年定配照律草記批旨內如有功議各減一等事命下矣尹昇東七代祖斗壽光國功臣柳相默曾祖聖基揚武功臣云竝功減一等尹昇東告身盡行追奪徒三年定配柳相默笞三十收贖附過還職而大典通編推斷條有曰凡擬罪時功臣子與孫綱常贓盜外杖流以下許贖矣朴瑬祖來遠揚武原從功臣云告身盡行追奪徒三年定配以功臣孫依法典收贖何如傳曰允
정조 17년
禁府啓目前承旨兪漢寧原情云云傳旨內辭緣泛稱遲晩所當請刑是白乎矣曾經侍從勿爲請刑載在大典通編議處何如判付啓爲先附過放送爲良如敎又啓目前承旨南公轍原情云云傳旨內辭緣泛稱遲晩所當請刑是白乎矣曾經侍從勿爲請刑載在大典通編且有拿問以啓之命上裁何如判付啓以公罪從重照律功議區別勘放爲良如敎
정조 17년
議政府領議洪樂性箚曰伏以臣於日昨伏奉專對之命誠不勝驚惶靡措之至竊惟出疆之任旣重且大夫豈如臣癃疾昏耄者所可堪承哉第臣曾於癸卯冒當赴燕之役矣今臣精力凡百若有一分强策之勢則顧何敢爲苦辭規免之計而今去癸卯不過十餘年間回想其時衝冒跋涉於遼薊風雪出入陞降於廣庭崇陛之事則若隔前生非所可論於今日矣伏念臣之衰病癃痼萬無筋力奔走之狀已蒙聖鑑之悉燭則有不敢每每煩溷而籌司之月六賓對藥院之日次候班只是尋常公會咫尺趨走而不能備例進參徒積闕禮之罪恒懷虧分之懼至於萬里銜命原隰飮氷何嘗有萬一之望哉伏想聖慈曲垂軫恤必不待臣言之畢而特降體諒之恩矣顧今行期漸迫若不趁卽變通則必多窘速之患故有難曠日泯默玆不得不仰瀆崇嚴伏乞聖明俯賜諒察亟遞臣正使之任回授可堪之人俾使事無曠賤分獲安公私不勝萬幸取進止答曰省箚具悉卿懇專對之任不待卿言已欲體諒所辭依施今日政令該曹以宗親儀賓中擬入仍傳曰此批答遣史官傳諭
정조 17년
癸丑八月二十八日辰時上御誠正閣左承旨右承旨入侍時左承旨尹弘烈右承旨洪仁浩假注書洪樂游記注官金良倜承膺祚以次進伏命讀公事書判付訖命退承史以次退出
정조 17년
癸丑八月二十八日未時上御重熙堂左副承旨右副承旨入侍時左副承旨洪仁浩右副承旨金履成記事官徐有聞記注官金良倜承膺祚以次進伏訖上命仁浩書傳敎曰注書徐有聞令該曹口傳還付翰林命讀公事書判付訖命退承史以次退出
정조 17년
行都承旨徐邁修坐直行左承旨徐有大坐右承旨金履成坐左副承旨洪仁浩坐右副承旨兪漢寧坐同副承旨南公轍坐直注書二員未差假注書宋知濂仕直洪樂游仕事變假注書李弘達仕
정조 17년
徐邁修啓曰明日常參經筵取稟傳曰停
정조 17년
徐有大啓曰明日次對兩司長官當爲進參大司憲曺允大大司諫林濟遠竝待開門牌招何如傳曰允
정조 17년
傳于徐有大曰軍士房承旨入侍
정조 17년
徐有大啓曰壯勇營提調鄭民始前水原府使趙心泰備局有司堂上尹行任依下敎來待矣傳曰入侍戶判兼帶有司之任姑不還差云使之還差同爲入侍
정조 17년
以執義成德雨掌令權儐獻納崔獻重牌不進罷職傳旨傳于洪仁浩曰只推
정조 17년
以寶劍望筒傳于徐有大曰陣上進去摠管許遞前望單子入之
정조 17년
摠管前望單子入之李儒敬落點
정조 17년
徐邁修以吏曹言啓曰通禮院右通禮柳頤玄呈狀內矣身素患痰癖之症猝發於換節之時實無供仕之望斯速入啓變通云今姑改差何如傳曰允
정조 17년
金履成以吏曹言啓曰禮曹佐郞金致正西學訓導安敬默除拜後過限未上來竝依例改差何如傳曰允
정조 17년
南公轍以備邊司言啓曰赴燕書狀官及通信副使從事官外堂下官之毋得乘轎法禁自來至嚴而至於接慰官北評事則宴享接待之際瞻視威儀不可不顧自今以後接慰官與北評事許令乘轎仍爲定式何如傳曰允
정조 17년
徐有大以備邊司言啓曰水原府旣陞壯勇外營之後軍兵不可循用邑規略倣內營之制馬兵以壯別隊變制則步軍不可不一體釐正而軍制務精不務多則束伍軍二十六哨太半非丁壯十三哨擇其健實良丁陞爲正軍團束作隊其餘十三哨降爲資保收番養兵以寓戶保相須之義至於別驍士旣不入於部司之制而出於激勸武士之意則二百元額未免夥多此亦減其半數以別軍官稱號作爲左右列直隷於留守而別驍士旣爲別軍官則別將自在減下之中以壯別隊別將兼行別軍官兵房以爲管束之地軍制旣已變通則將官宜倣內營千摠二窠亦爲減下別將把摠哨官差出規制別軍官壯別隊區別抄擇之方都試施賞之道及步軍陞元降保之規入防接濟之策自該府草成節目往復本司卽爲釐正啓下何如傳曰允
정조 17년
南公轍以壯勇營言啓曰本營將校射會時連五巡全布人依節目別單書入之意敢啓傳曰知道
정조 17년
徐有大以兵曹言啓曰今此行幸時侍衛禁軍不可不點擇以行矣各番禁軍中新受馬及病蹇不能致遠之類依例推移替直之意敢啓傳曰知道
정조 17년
南公轍以兵曹言啓曰纛所三門三間後門一間營建及墻垣五十間新築之役依定奪別定將校去七月二十七日始役今八月二十九日畢役之意敢啓傳曰知道
정조 17년
南公轍以訓鍊都監言啓曰本局把摠沈鳳淳身病甚重勢難察任改差何如傳曰允
정조 17년
洪仁浩以義禁府言啓曰時囚罪人南公轍原情公事判付內以公罪從重照律功議區別草記勘放事命下矣南公轍以制書有違律杖一百公罪收贖而其十五代祖在開國功臣云功減一等杖九十以公罪收贖放送之意敢啓傳曰知道
정조 17년
司諫魚用謙持平南涑校理李東稷副校理尹致性副修撰高宅謙啓曰鄭致達妻之凶逆前後聲討已盡其千妖萬惡之罪凡在血氣之倫者莫不切齒痛心噫危逼聖躬沮遏大策厚麟之凶謀而窩窟則此賊也推戴逆禶謀危宗社範能之逆節而根柢則此賊也此豈容一日假息於覆載之間哉三司之論已及多年轉而爲合辭之啓合辭之啓又閱幾年轉而爲伏閤之爭當日處分迺止於近島黜置揆以邦憲已爲失刑之大者豈意向者遽有出陸之命不審殿下何爲此萬萬過擧也噫嘻此賊之有萬戮難赦之罪者殿下之所嘗洞燭者也無一分可恕之端者殿下亦嘗俯諭者也國無法則已如其不然則夫安有謀危宗社之如此賊之有此內地之移置也當初殿下之不忍置法姑從次律者不過曰恐傷先王之德也欲體先王之心也此則有大不然者先大王之於渠止慈至愛之德如傷若保之恩是固大聖人人倫之至耳渠若有一半分人心則固當謙恭謹畏奉承聖意而獨奈狼性難馴虺毒潛肆謀逼先王之儲嗣幾危先王之宗社而幸賴先大王日月之明終不爲此賊之所熒惑赫然明斷丕建大策以奠我宗祊於億萬年磐石之固此先大王之宏謨英烈卓越百王昭垂萬世者也惟其梟獍之凶鬼蜮之情不及彰著於在宥之日未克斷恩而正法也今若以先王慈愛之恩貸此賊罔赦之罪則非所以明先王之德而體先王之心也管叔致辟何累於文王之盛德而恩不掩義所以爲周公之達孝也以殿下之聖學高明見理甚精而何不劈破此義理之關明正其亂逆之罪乎夫朝廷命令之不由於喉院罪謫去來之不關於王府其爲後弊有不可勝言實非所望於聖明之時而此亦猶屬餘事妖凶如鄭妻憯毒如鄭妻而遽使移置於京師至近之處巢穴得肆之地喙息自如防守不嚴以揆賊事觀之凶招中所謂救貧議婚等說又是妖賊之一大罪案其糾結凶徒煽動亂民之狀昭不可掩而其中罔測之凶言亦有脈絡之相關者此而置之則又不知幾箇凶賊接跡而起藉爲淵藪宗社之憂容有其極蓋其妖肚逆腸愈往愈甚初旣爲謀逆之巨魁而王法不行又爲煽亂之窩窟而近畿尙置思之及此每不覺懍然今於千萬夢想之外擅離黜置之所恣到近京之地人心驚懼莫不戰掉嗚呼臣等之與此賊尙戴一天致有此窮凶絶妖之擧者莫非臣等之罪而亦不料其去益無忌憚至此之極也若不於此時亟施王章永絶禍根則其可曰國有臣子乎其不可一刻容貸也決矣請黜置罪人鄭致達妻亟令王府夬正典刑上曰不允用謙等曰噫嘻痛矣從古亂逆何限而窮凶極惡豈有如德相者哉蝨附權奸奴聽指使與國榮所綢繆者唯大計之沮遏也與國榮所謀議者唯國脈之潛圖也四字凶言已是振古所無之大逆而到今眞贓盡爲發露逆節尤極凶慘筵席不道之奏辭草本罔測之疏語實爲澤白泓諸賊之根柢而末乃與仁京輩一種凶逆聲氣相通徒黨寔繁或推爲大將或署爲先鋒至於謀聚徒衆掠邑犯都若非天佑宗祊罪人斯得滔天之禍可勝言哉德相乃以澤泓之罪首又爲仁京之賊魁雖千剮萬斫不足以淺輿憤而拿囚閱月一未訊問曾不得加一杖損一毛使之徑斃於獄中古今天下寧有是哉追律雖有禁條而此賊則前後不道之言皆出於渠口諸賊承款之初無非德相之結案孥戮籍産之律不施於此賊其可曰國有三尺乎且況逆復正法之後十四字刀削擧國臣民腐心之痛切齒之讎尤有倍於前日請物故罪人德相亟施孥籍之典上曰不允用謙等曰噫嘻痛矣尙喆之罪可勝誅哉本以庸瑣之品久據勻軸之任眷遇何如恩造何如而賦性側媚宅心陰祕罔念國恩之圖報徒知凶賊之力護耉輝復出之說暗地和應情跡難掩龍妻援比之奏宿處顧戀手脚盡露物議之喧勝厥惟久而王章之久屈尙何言哉平日之稔惡旣如是狼藉則其子之傳法亦可以推知今此逆宇之東西閃跡千億化身莫非傳襲有素而指敎有自也然此猶屬之細故而至若指揮悖子構成啓草將欲啓達而先售嘗試之計急於掉脫而反肆欺罔之習噫嘻是豈今日臣子之所敢萌於心而筆諸書者耶且況網打之計莫售則反爲薦人之擧樹黨之意斯急則至有擬帥之謀父子綢繆同惡相濟殆有甚於世蕃之於嵩賊堅之於積二十四字刀削姻附賊復陰助聲勢不軌之跡已綻懷二之謀難掩賊復輸款卽尙喆之結案揆以邦憲焉逭天誅而當律未施陰誅先加輿憤去而愈鬱國論去而愈激而向者院相之敎大有不然者雖以逆積賊點之曾經院相及其逆節綻露之後王章無所撓屈今逆喆之罪有浮於兩賊則豈可以院相之故貸三尺之重沮一國之論乎請逆賊尙喆追施孥戮之典上曰不允用謙等曰十六行刀削
정조 17년
癸丑八月二十九日辰時上御重熙堂左副承旨戶曹判書同爲入侍時左副承旨洪仁浩假注書宋知濂記注官金良倜記事官徐有聞戶曹判書沈頤之以次進伏訖上敎頤之曰度支定例經用外竝與宮府之費卿皆抄出以知一歲常用之數宜矣頤之曰謹依聖敎當抄出矣上命退諸臣以次退出
정조 17년
癸丑八月二十九日巳時上御誠正閤都承旨入侍時行都承旨徐邁修假注書洪樂游記注官金良倜承膺祚以次進伏上曰軍士房承旨左副承旨與來待諸臣入侍上曰京畿監司接慰官入侍出榻敎賤臣承命出與行左承旨徐省大左副承旨洪仁浩壯勇營提調鄭民始京畿監司鄭昌順戶曹判書沈頤之前水原府使趙心泰備局有司堂上尹行任接慰官尹悌東偕入進伏上敎昌順曰卿於巡路所經各邑之農形果何如昌順曰各穀登熟滌場不遠民事甚可欣幸矣上曰今年催科之政果不爲難耶昌順曰今年田穀雖不若畓農之大登比諸昨年不可同日而語均之爲豐稔捧糴誠無慮矣上曰舊還似不可擧論而雖或擧論當以最近條捧之乎昌順曰最近條舊還何難準捧乎上曰喬桐一邑最是悶念處卿果詳聞耶昌順曰仰體宵旰憧憧之聖念豈敢一毫弛心而以其渡海之故皆送親裨摘奸以來則可謂大歉勢不得不賙賑云矣上曰京畿三十六官俱爲均稔而最是島邑獨未免判歉念彼一島生靈極爲關念來頭接濟之道道伯預先講究好矣昌順曰謹當仰體聖意思所以奠接之方矣上曰陵幸時凡節務從省約旣有飭敎而橋梁果已修治耶昌順曰令出已久營邑擧行俱無未及之弊矣命先退昌順退出上敎悌東曰接慰官到倭館之時所騎者何悌東曰在前則每乘獨轎而近年飭禁以後姑無接慰之行臣方初當而係是禁令不敢如前濫乘將於到萊府近地借轎乘往依前接倭爲計矣上曰接倭之際不得不如前乘轎則中路借得反涉苟且邊門奉使宜尊觀瞻自今爲始北評事接慰官許令乘轎爾須自京乘往好矣仍命頤之曰自備局草記行會於兩道可也命悌東先退上敎民始等曰水原軍制卿等更加爛商稟定節目可也上敎頤之曰今番陵幸時旣有依近例省約之敎卿須體此擧行可也頤之曰謹當依下敎擧行矣上曰各陵承旨奉審若在幸行前則當依道伯奉審例率營吏看審有無頉以爲稟達之地而今番奉審承旨昧例經還卿於行幸時先詣或落後詳細看審以來道伯秋巡奉審使之勿爲可也上敎行任曰跋尾中剩語之前後飭禁何如而今以東伯祗受狀觀之剩語又復如前是豈成說乎命退諸臣以次退出
정조 17년
行都承旨徐邁修坐行左承旨徐有大坐直右承旨金履成坐左副承旨洪仁浩坐右副承旨兪漢寧坐直同副承旨南公轍內閣直注書二員未差假注書宋知濂仕洪樂游仕直事變假注書李弘達仕
정조 17년
金履成啓曰明日常參經筵取稟傳曰停
정조 17년
徐有大啓曰禁衛營將官來言今日本營軍兵日次私習云矣敢啓傳曰知道
정조 17년
徐有大啓曰御營廳將官來言今日本廳軍兵日次私習云矣敢啓傳曰知道
정조 17년
傳于徐有大曰大臣備局堂上引見
정조 17년
記事官徐有聞書啓臣敬奉聖諭馳往傳諭于南部太平坊甫十內契議政府領議政洪樂性所住處則以爲元陵祗謁之禮將行於是年是月伏想聖孝出天愴慕倍切伏念臣以逮事餘蹤未效褥蟻之誠長抱弓劍之慟而生在地上適値此時區區犬馬之忱惟願力疾趨參於陪享之班粗伸感慕之萬一而留都有命末由擅便竊擬再明候班倘獲登筵則仰陳下情冀蒙諒許矣卽者史官臨宣聖諭十行辭旨鄭重懇摯曲體微衷特許先詣臣雙擎伏讀誠不勝感泣攢祝之至臣謹當依聖敎强力先詣進參享班云仍往傳諭于會賢坊二間屛門契領中樞府事蔡濟恭所住處則以爲元陵展謁臣於一縷未泯之前雖匍匐以從豈不趨參於於陪享之班而況今年異於他年臣心之瞻望於悒尤當如何日前伏承留都之命聖意之出於軫其癃病非不萬萬惶感而實有生不如死之歎矣自請陪往之心頻頻不已而嚴畏不敢以至今日卽者史官臨宣聖宣聖諭詢其筯力之可强敎以事面之恰好臣伏地祗讀不勝感泣之至謹當前一日秪詣陵下以效駿奔之禮以紓於戲之忱矣云矣敢啓傳曰知道留都則左相爲之事令該房知悉
정조 17년
徐邁修啓曰今此元陵親祭祭文當爲製進藝文提學洪良浩待明朝牌招何如傳曰允
정조 17년
洪仁浩啓曰臺啓書入事體何等嚴重而今日傳啓後三司合啓座目及兩司合啓座目無難換書始於承傳色下來之後覺察而釐正事未前有萬萬駭然臣之不能察飭不勝惶悚當該注書所當重勘而本院請推之外無他可施之罰何以爲之敢稟傳曰拿處爾則推考
정조 17년
金履成以吏曹言啓曰今此行幸敎是時左右通禮不可不備員而右通禮未差之代口傳備擬以入之意敢啓傳曰知道
정조 17년
吏曹口傳政事李羽逵爲右通禮
정조 17년
徐有大以兵曹言啓曰闕內入直訓鍊都監局別將把摠哨官內三廳將守門將禁衛營把摠哨官等番單子每中日入啓受點矣今此幸行相値勢難入啓受點依例回鑾翌日入啓受點分所單子待受點卽爲書入巡將監軍以今九月初三日巡將監軍初四日至使之仍察之意敢啓傳曰知道
정조 17년
洪仁浩以奉常寺都提調提調意啓曰祭享所用秋等中脯未準元數者今幾畢造依新定式待乾鍊以備看品之意敢啓傳曰知道
정조 17년
洪仁浩以漢城府言啓曰秋涼以後癘氣侵息五部及東西活人署俱以撤幕還入報來別單停止之意敢啓傳曰知道
정조 17년
大司憲曺允大行大司諫林濟遠司諫魚用謙持平南涑校理李東稷副校理尹致性副修撰高宅謙啓曰請黜置罪人鄭致達妻亟令王府夬正典刑請物故罪人德相亟施孥籍之典請逆賊尙喆追施孥戮之典請還寢䄄島置之命亟施當律其諸子竝施絶島散配之典措辭見上答曰不允末端事付丙矣
정조 17년
大司憲曺允大行大司諫林濟遠司諫魚用謙持平南涑啓曰請遲晩後物故罪人啓能亟施孥籍之典趾賊等凶種夬施邦刑養遂獻遂李觀源竝令王府設鞫得情請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情夬正典刑請物故罪人國榮亟施孥籍之典請梟示罪人明謙正刑罪人以謙亟施孥戮之典逆復庶子好石亟施處絞之律荐棘罪人時偉設鞫得情夬正王法請遲晩罪人宇鎭捧根脚夬正王法請柳星漢亟令王府設鞫嚴問期於得情夬正邦刑請承款後物故罪人九宗亟施孥籍之典措辭見上答曰不允
정조 17년
大司憲曺允大持平南涑啓曰請亟寢秋曹罪人柳師文放釋之命仍令王府設鞫嚴問期於得情夬正王法措辭見上答曰不允
정조 17년
行大司諫林濟遠司諫魚用謙啓曰請金甲島爲奴罪人克觀古今島爲奴罪人克泰更令王府嚴鞫得情夬正王法請逆賊尙魯亟施孥戮之典請亟寢秋曹罪人柳師文放釋之命仍令王府設鞫嚴問夬正典刑措辭見上答曰不允
정조 17년
癸丑八月三十日辰時上御熙政堂大臣備局堂上引見入侍時行左承旨徐有大假注書洪樂游事變假注書李弘達記注官承膺祚記事官徐有聞右議政金憙行司直李文源戶曹判書沈頤之右參贊洪秀輔兵曹判書鄭好仁行副司直徐有防吏曹判書金思穆禮曹判書閔鍾顯行副司直李秉鼎刑曹判書李得臣行副司直李敬懋李漢豐行大司成沈煥之大司憲曺允大行大司諫林濟遠副司直尹行任司諫魚用謙校理尹致性副修撰高宅謙以次進伏訖憙曰日氣漸涼聖體若何上曰一樣矣憙曰王大妃殿氣候何如上曰一樣矣憙曰惠慶宮氣候何如上曰一樣矣憙曰日前因有司堂上跋尾事伏承致慨之敎下情惶悚歷日靡已莫非臣等無似不能董率之致領左揆病未赴坐苟求厥由罪實在臣尤切惶悚矣上曰過矣過矣跋尾中剩語前後申禁不啻縷縷而年少堂上忽於事爲每勤飭敎在卿等寧有一毫慨然之端耶憙曰次對係是日次雖已來會公事則果無一事可稟者臣來自北關有可以仰達者矣永興本宮築筒事體重大矣臣之待罪北藩也親爲看審於今年春巡之時則昨秋石築極其完固而但石築之出於水面者或近二尺或爲尺餘尙不能與岸相齊今年則幸無大段之雨水而此後若値江水之大漲則石築之處雖無他慮石築以上之當初土築必將有頹圮之患所當及今以石完築而昨秋役餘錢不過爲三百餘兩以此數萬無完築之道本道今年加分耗中限一千石劃付永興府俾於秋末冬初卽爲始役完築之意分付道臣何如上曰依爲之出擧條文源曰卽伏見慶尙監司趙鎭宅狀啓則後漕倉漕船致敗委折査實馳啓而以爲密陽前府使李最源昌寧縣監洪景斗等段不有正供事體憑藉外受作錢一任下吏致此反弄薺浦萬戶金光德段身爲領運差員沙工陪吏之自下作奸全不覺察不可以事屬旣往置而勿問洪景斗罪狀令攸司稟處李最源金光德前已勘處不敢更論爲辭矣洪景斗自當依例拿問而李最源金光德等之月前勘罪卽漕船之不善領運事也今此現發卽稅穀之以錢代捧事也事件各異不可以已經勘處置而不論一體拿問處之何如上曰依爲之奸弊之無論始自何年朝廷當從現發者處分名以漕船焉敢以京貿二字登徹於道啓乎漕運邑都差使員勘律自有新定式至於李最源特簡何如則辜負如此何必拿問然後勘律稍遠地方移配仍施禁錮之典領運萬戶金光德則如渠禁軍出身豈抗都差使員乎況因道帥臣褒啓纔命分揀下送令不可不信更令道伯捉來嚴棍懲勵可也出擧條頤之曰日前因內司手本海南縣明禮宮納稅穀京貿事有自臣曹査出嚴懲之命矣該邑監色捉來査實則本邑之以錢上送自京貿納之狀綻露無餘宮稅防納之弊法典自來至嚴而該邑之毋難冒犯萬萬駭然此若不嚴處則後弊難言當該守令令該府拿問嚴處不飭之道臣亦爲從重推考旣自京貿納則船價非所可論船價條及元穀不足數徵捧上送之意一體嚴飭何如上曰依爲之粒粒辛苦出自小民雖以本色上納猶慮其有弊御極之初嚴禁各宮納許多點退之奸弊至有革罷宮納之應式一依貢物例使之自戶曹分給實惠未究奸弊如許甚至京貿二字至煩上聞革罷宮納之本意果安在哉到今惠澤可謂彼此不及寧不駭然無論奸弊之始自何年朝廷當先從現發者處分當該守令不可稟處而止爲先徒配仍施禁錮之典年數草記稟旨此後以京貿一款現發則自納邑地方官漕運邑都差員皆用此律事載之該房故事禁府刑曹受敎以京貿一款昨冬次對有面飭於捕將則尙無捉納一漢論罪守令之擧如許捕將將焉用哉爲先緘辭從重推考令該曹發緘本招以聞卿曹及廟堂知悉以此擧條行會諸道俾知懲畏可也出擧條有防曰向因曠蕩之典落仕年久人甄復中筋力之可以上京者發關諸道使之起送矣近日陸續來到而其中永興居同知金贊胄今年爲八十四而出身回榜適在今年唱榜等節令該曹依例擧行似好矣上敎文源曰卿是曾經道伯之人筵退後招見使之依例回榜而凡百自卿營備給可也文源曰謹當依聖敎擧行矣上曰臺諫有新啓乎允大等曰新啓則無可達者矣上曰兩司長官俱爲登筵而無一新啓云者誠爲慨然日後登筵無復如是可也仍敎允大等曰旣無新啓出去臺廳傳啓可也文源曰幸行有命臣以所帶軍門將爲留陣矣先臣卽逮事先朝之人也臣以先臣之子忝在崇班不得陪詣本陵粗伸微分以公以私不勝悵然臣所帶守使之任特許遞免俾臣陪往獲參駿奔之列卽臣區區之望也上曰今聞卿言令人感動然重任不可輕遞且欲爲陪從之誠人孰無之則亦何以獨爲體諒於卿移授他人使之留陳乎上曰都承旨入侍弘達出傳都承旨徐邁修偕入進伏命書傳敎曰陵幸以初四日爲之令禮曹知悉又命書傳敎曰元陵展謁後當親祭局內各陵展謁亦爲遣大臣攝行祭享事令該曹知悉命有大書傳敎曰禮房承旨馳詣宗廟景慕宮奉審摘奸以來上曰陵幸隔日旗軍洗馬今番則置之出榻敎命退諸臣以次退出
정조 17년
癸丑八月三十日巳時上御重熙堂同副承旨入侍時同副承旨南公轍假注書洪樂游記注官承膺祚記事官徐有聞以次進伏上命書傳敎曰領相領府事雖令留都其前若有入侍之便欲爲提問矣今則展謁定日登筵未易大抵是年是月之秪謁是陵在予心愴慕難抑時原任首相俱以逮事之臣義當押班於駿奔之列筋力如可强力先詣則陪享於本陵事面恰好此意遣史官傳諭於兩大臣使之附奏上曰行司直鄭民始惠堂還差仍察有司舟橋之任出榻敎命退承史以次退出
정조 17년
行都承旨徐邁修坐行左承旨徐有大坐右承旨金履成坐直左副承旨洪仁浩坐右副承旨兪漢寧坐直同副承旨南公轍坐注書二員未差假注書宋知濂仕直洪樂游仕事變假注書李弘達仕
정조 17년
徐有大以都摠府言啓曰今日入直內三廳武兼禁軍及軍兵等中日習射請出標信傳曰知道
정조 17년
徐有大啓曰來初五日朝參日次矣敢稟傳曰停
정조 17년
徐有大啓曰龍虎營敎鍊官訓鍊都監把摠禁衛營從事官御營廳從事官守禦廳把摠摠戎廳把摠來言軍案修正次請出矣敢啓傳曰知道
정조 17년
傳于金履成曰右承旨入侍
정조 17년
傳于徐邁修曰一字缺副承旨入侍
정조 17년
傳于徐邁修曰回榜出身入侍
정조 17년
徐邁修以禮曹言啓曰今九月二十二日大殿誕日陳賀國忌齋戒相値事當退行而自前如此之時有啓稟後擧行之例矣今番誕日陳賀以同月二十四日退行磨鍊節目何如傳曰權停可也
정조 17년
金履成以禮曹言啓曰水原闕里祠祝式詳考文蹟草記事命下矣謹考五禮儀祝版條文宣王享祀時祝文稱朝鮮國王姓諱且以他道降香祝處言之崇仁殿三聖祠及歷代始祖廟竝皆有押今此闕里祠祝式亦爲依此擧行何如傳曰允
정조 17년
徐有大以壯勇營言啓曰臣與提調臣鄭民始訓鍊大將臣趙心泰善騎別將臣趙圭鎭出往馬場里濟州別卜定馬一百五十七匹京畿各牧場馬四十七匹水原武士二百四人處一一分給之意敢啓傳曰知道
정조 17년
徐有大以壯勇營言啓曰來十一月當本營右司屬京畿二番左哨砥平軍兵來十月二十九日京中逢點依節目準二朔立番之意本道監司處預爲知委何如傳曰允
정조 17년
徐有大以訓鍊都監言啓曰依下敎永興居回榜人金贊胄處宴需米三石木綿五疋依例助給之意敢啓傳曰知道
정조 17년
徐有大以禁衛營言啓曰依下敎永興府回榜人金贊胄處宴需米三石木綿五疋考例助給之意敢啓傳曰知道
정조 17년
徐有大以御營廳言啓曰依下敎永興居回榜人金贊胄處宴需米三石木綿五疋助給之意敢啓傳曰知道
정조 17년
徐有大以守禦廳言啓曰本廳親牙兵右司右哨官朴徵憲身病猝重勢難察任今姑改差何如傳曰允
정조 17년
掌令權儐獻納崔獻重校理李東稷副校理尹致性副修撰高宅謙啓曰鄭致達妻之凶逆前後聲討已盡其千妖萬惡之罪凡在血氣之倫者莫不切齒痛心噫危逼聖躬沮遏大策厚麟之凶謀而窩窟則此賊也推戴逆禶謀危宗社範能之逆節而根柢則此賊也此豈容一日假息於覆載之間哉三司之論已及多年轉而爲合辭之啓合辭之啓又閱幾年而轉而爲伏閤之爭當日處分迺至於近島黜置揆以邦憲已爲失刑之大者豈意向者遽有出陸之命不審殿下何爲此萬萬過擧也噫嘻此賊之有萬戮難赦之罪者殿下之所嘗洞燭者也無一分可恕之端者殿下之亦嘗俯諭者也國無法則已如其不然則夫安有謀危宗社之如此賊而使其首領之得保也危逼聖躬之如此賊而有此內地之移置也當初殿下之不忍置法姑從次律者不過曰恐傷先王之德也欲體先王之心也此則有大不然者先大王之於渠止慈至愛之德如傷若保之恩是固大聖人人倫之至耳渠若有一半分人心則固當謙恭謹畏奉承聖意而獨奈狼性難馴虺毒潛肆謀逼先王之儲嗣幾危先王之宗社而幸賴先大王日月之明終不爲此賊之所熒惑赫然明斷丕建大策以奠我宗祊於億萬年盤石之固此先大王之宏謨英烈卓越百王昭垂萬世者也惟其梟獍之凶鬼蜮之情不及彰著於在宥之日未克斷恩而正法也今若以先王慈愛之恩貸此賊罔赦之罪則非所以明先王之德而體先王之心也管叔致辟何累於文王之聖德而恩不掩義所以爲周公之達孝也以殿下之聖學高明見理甚精而何不劈破此義理之闕明正其亂逆之罪乎夫朝廷命令之不由於喉院罪謫去來之不闕於王府其爲後弊有不可勝言實非所望於聖明之時而此亦猶屬餘事妖凶如鄭妻憯毒如鄭妻而遽使移置於京師至近之處巢穴得肆之地喙息自如防守不嚴以揆賊事觀之凶招中所謂救貧議婚等說又是妖賊之一大罪案其糾結凶徒煽動亂民之狀昭不可掩而其中罔測之凶言亦有絡脈之相關者此而置之則又不知幾箇凶賊接迹而起籍爲淵藪宗社之憂容有其極蓋其妖肚逆腸愈往愈甚初旣爲謀逆之巨魁而王法不行又爲煽亂之窩窟而近畿尙置思之及此每不覺懍然今於千萬夢想之外擅離黜置之所恣到近京之地人心驚懼莫不戰掉嗚呼臣等之與此賊尙戴一天致有此窮凶絶妖之擧者莫非臣等之罪而亦不料其去益無忌憚至此之極也若不於此時亟施王章永絶禍根則其可曰國有臣子乎其不可一刻容貸也決矣請黜置罪人鄭致達妻亟令王府快正典刑噫嘻痛矣從古亂逆何限而窮凶極惡豈有如德相者哉蝨附權妖奴聽指使與國榮所綢繆者唯大計之沮遏也與國榮所謀議者惟國脈之潛圖也四字凶言已是振古所無之大逆而到今眞贓盡爲發露逆節尤極凶慘筵席不道之奏辭草本罔測之疏語實爲澤白泓諸賊之根柢而末乃與仁京輩一種凶逆聲氣相通徒黨寔繁或推爲大將或署爲先鋒至於謀聚徒衆掠邑犯都若非天佑宗祊罪人斯得滔天之禍可勝言哉德相乃以澤泓之罪首又爲仁京之賊魁雖千剮萬斫不足以洩輿憤而拿囚閱月一未訊問曾不得加一杖損一毛使之徑斃於獄中古今天下寧有是哉追律雖有禁條而此賊則前後不道之言皆出於渠口諸賊承款之招無非德相之結案孥戮籍産之律不施於此賊其可曰國有三尺乎且況逆復正法之後半行刀割擧國臣民腐心痛切齒之讎尤有倍於前日請物故罪人德相亟施孥籍之典噫嘻痛矣尙喆之罪可勝誅哉本以庸瑣之品久據句軸之任眷遇何如恩造何如而賦性側媚宅心陰祕莫念國恩之圖報徒知凶逆之力護耉輝復出之說暗地和應情跡難掩龍妻援比之奏宿處顧戀手脚盡露物議之喧謄厥惟久矣王章之久屈尙何言哉平日之稔惡旣如是狼藉則其子之傳法亦可以推知今此逆宇之東西閃跡千億化身莫非傳襲有素而指敎有自也然此猶屬之細故而至若指揮悖子構成啓草將欲啓達而先售嘗試之計急於掉脫而反肆欺罔之習噫嘻是豈今日臣子之所敢萌於心而筆諸書者耶且況網打之計莫售則反爲薦人之擧樹黨之意斯急則至有擬帥之謀父子綢繆同惡相濟殆有甚於世蕃之於嵩賊堅之於積一行刀割姻付賊復陰助聲勢不軌之跡已綻懷二之謀難掩賊復之輸款卽尙喆之結案揆以邦憲焉逭天討而當律未施陰誅先加輿憤去而愈菀國論去而愈激而向者院相之敎大有不然者雖以逆積賊點之曾經院相及其逆節綻露之後王章無所撓屈今逆喆之罪有浮於兩賊則豈可以院相之故貸三尺之重沮一國之論乎請逆賊尙喆追施孥戮之典十六行刀割答三司曰不允五字刀割
정조 17년
癸丑九月初一日卯時上御拱辰門輪對官入侍時右副承旨兪漢寧假注書洪樂游記注官承膺祚記事官徐有聞儀賓都事鄭致綏掌樂主簿朴右源承文判校崔慶裕司宰僉正金履裕禁府都事權太應以次進前上曰輪對官進奏職姓名職掌可也致綏等奏職姓名職掌訖上敎致綏曰大臣筋力近來何如致綏曰連得無病矣漢寧曰掌樂主簿朴右源職姓名仰對之際職名不能詳奏擧措亦多顚錯不可無警從重推考何如上曰依爲之出擧條上敎慶裕曰爾是何鄕人也慶裕曰居於平安道寧邊矣上曰落仕幾年後復職耶慶裕曰二十二年矣命退諸臣以次退出
정조 17년
癸丑九月初一日辰時上御熙政堂回榜人入侍時行都承旨徐邁修右承旨金履成左副承旨洪仁浩右副承旨兪漢寧假注書洪樂游記注官承膺祚記事官徐有聞以次進伏上曰鼓吹入之回榜老人行禮及賜花宣醞如例爲之後使之陞殿老人脚力似難連爲行禮後四拜只以俯伏興平身爲之登陟之際必難强力扶而上之可也回榜人金贊胄行禮訖陞殿上曰年今幾何贊胄曰八十四矣上曰登陛之際少無難色行動凡百無異少壯九十老人之筋力能如是康旺者誠貴矣發行幾日得達京城耶贊胄曰自永興十日得入城而不難趲程矣上曰子若孫爲幾人耶贊胄曰二子六孫而曾孫爲六七矣上曰鄕居所業何事贊胄曰或出入校宮或肄習弓馬孫子中一人方入本道親騎衛矣上曰出身履歷仰奏可也贊胄曰以部將出六爲訓鍊主簿柔院僉使以褒啓加資仍以履歷爲乫坡知僉使入守令望凡爲四次又入南北虞候之望且經本道中軍此外巡將衛將等官頻數爲之矣上敎邁修曰今聞所奏可知其地閥與履歷優爲一道之鄕班矣邁修曰然矣命書傳敎曰回榜老人永興同知金贊胄以本道道科出身四擬於守令之望而堂上後履歷亦甚表表以回榜旣加資又以落仕最久除同知而其子若孫中令兵曹特付壯別付料以爲季春試射時應試之地三營給宴需依他老人題給事分付下去後令道伯優給宴需衣資事下諭命贊胄曰昨於守禦使入侍以招見接待之意有所下敎果着實爲之乎守使卽曾經道伯也有下敎之自鄕上來其所留接之道必多齟齬今日亦必直往守使家所騎人馬亦必難辦知申借騎以給可也又敎曰回榜人例給宴需各別申飭推給分付軍門使之給三弦自闕下張樂以往之地可也命仁浩漢寧書公事判付訖命退承史以次退出
정조 17년
行都承旨徐邁修坐行左承旨徐有大坐右承旨金履成坐左副承旨洪仁浩坐直右副承旨兪漢寧坐直同副承旨南公轍坐內閣直注書二員未差假注書宋知濂仕洪樂游仕直事變假注書李弘達仕
정조 17년
徐邁修啓曰明日元陵親祭齋戒再明日動駕相値視事頉稟之意敢啓傳曰知道
정조 17년
洪仁浩啓曰大司憲曺允大掌令權儐持平趙戄鎭南涑呈辭執義成德雨未肅拜掌令姜鳳瑞在外監察茶時之意敢啓傳曰知道
정조 17년
以香室元陵親祭受押單子傳于徐邁修曰親押
정조 17년
以執義成德兩持平趙戄鎭南涑牌不進罷職傳旨傳于洪仁浩曰只推
정조 17년
以京畿監司鄭昌順狀啓大嬪宮墓所舍音禹福同嚴刑究問典監李友壽咸德禧等嚴杖究覈事傳于金履成曰旣審墓道不察物件豈可諉之謬例乎後勿若是事嚴飭典監等姑放濫斫及偸厝追後摘奸以爲考律勘處之地雖以陵寢言之雖是火巢若在闊遠處而年條久遠則猶有闊狹之例掘給與否觀其形止決處事分付所謂禹哥漢待決末卿其捉來親執嚴刑照律定配此後府尹奉審時如有執頉小則竝與典監而論罪報營大則竝與中使而論罪報營事定式分付事令廟堂嚴飭道伯
정조 17년
以慶尙監司趙鎭宅狀啓贈牧使李士龍後孫星州千摠錄用贈參判施文龍後裔中二人起送事傳于南公轍曰向因忠武家致祭事以故忠臣李士龍後孫中可堪祿仕者先卽調用於軍門後以聞事別下傳敎仍及施文龍後裔訪問起送先李後施以寓若干層節觀此嶺伯狀啓更見備局跋辭京外擧行可謂外題豈特相左於先後之輕重乎況此有司與他家之人自別則其所行會若是糢糊今日如無留意看過於此狀啓則將使士龍之後不得爲祿仕其可成說乎莫非有司跋語之慣於剩譫有此遺漏於入題句語者也究厥所爲萬萬駭然何故齗齗於施氏之後而不及士龍家乎當該有司堂上尹行任爲先緘辭從重推考憲府臺諫卽爲牌招以爲發緘取招之地雖以道伯言之傳敎中旣有祿仕之語又有軍門二字焉敢以鄕千摠調用狀聞乎該道臣趙鎭宅亦爲從重推考雖以軍門將臣言之成命已久尙不奉論苟使爲武將者有深感於士龍忠義則雖無下敎義當警咳於筵席而竝與奉令承敎之事乃反若是稽忽訓鍊大將趙心泰御營大將李敬懋禁衛大將李漢豐竝緘辭從重推考可堪弓馬者三營各一人付勸武各備糧馬招來待其上來草記俾圖贖罪之方且以該房承旨言之目見狀語之外題無一言捧納行左承旨徐有大亦爲推考該牧使之誤看傳敎之罪豈比於武承宣乎特敎差遣之意果安在哉星州牧使成種仁所當拿處而爲念民邑之弊姑爲參酌亦爲緘辭推考近來春秋大義人之視之無異於陳曆陳談其弊甚至於歇看傳敎事之寒心孰大於是今此十行之敎莫云近於細談卽爲其一分扶植之端以此回諭
정조 17년
兵曹口傳政事副司正朴鍾淳
정조 17년
洪仁浩以訓鍊都監言啓曰今九月初四日元陵行幸時東營集春營入直御營軍以訓局餘軍前期一日替代入直事自兵曹節目啓下矣東營軍五十名哨官洪範源集春營軍五十名哨官宋履成率領與御營軍前期一日替代入直還宮後還爲替直而竝待標信擧行之意敢啓傳曰知道
정조 17년
洪仁浩以禁衛營言啓曰今九月初四日元陵行幸時本營騎士二番出番鄕軍三哨隨駕事命下矣弘化門則哨官徐在淵中哨軍八十二名內十名建陽門把守集賢門則把摠尹弘心中哨軍十五名銅龍門則哨官李彦豐右哨軍四十名率領入直新營則千摠李普漢騎士將徐命託哨官李宗祥廉億齡敎鍊官林秀昌騎士二十五人兼別破陣二名鄕軍三十七名率領入直南別營則哨官尹瀅別騎衛二人鄕軍十七名率領入直火藥庫則哨官林洽別破陣八名兼別破陣五名鄕軍八名率領守直之意敢啓傳曰知道
정조 17년
洪仁浩以御營廳言啓曰今此元陵行幸時東營集春營入直軍兵以訓局餘軍前期一日替代事自兵曹節目啓下矣今九月初三日東營集春營入直將官軍兵依定式待標信與訓鍊都監餘軍替代出用而還官後還爲入直之意敢啓傳曰知道
정조 17년
徐邁修以禮曹言啓曰今九月初二日諸承旨入侍時行都承旨徐邁修所啓水原闕里祠祭享時祝文以有押自該曹草記允下矣當初設施爲其子孫之所居也兼有闕里之地名也今此祀典實由義起臣不勝欽仰贊嘆而至於守祠焚香之節旣令孔氏子孫主之則春秋享祀亦令孔氏主之恐合事宜況祝式中代押事體至爲重大鄕居幼學之奉命替行亦涉猥越臣意則一依尼城闕里祠例香祝祭品自官備送香室代押一款置之似好臣是該房適有微見敢此仰達矣上曰卿言足備執藝之義令該曹草記稟處可也事命下矣尼城闕里祠則直是士子輩私自處奉之所故曾在先朝辛亥有本縣影幀奉安于鄕校之敎而旋因故儒臣朴弼周之疏諸道孔聖影幀竝命仍奉此可見其初不關由於朝廷也至於水原闕里祠之創建事體與此不侔自朝家旣以邑乘之可徵特命圖上其形便仍又誕降明命使之移奉內閣所妥之聖像與影堂本同藏伊時傳敎亦以書下闕里祠扁春秋降香祝於地方官有所下敎矣雖以祭品之不必張大俾務精約齋生之易致紛拿只付孔氏而御筆扁祠之後又命以前後傳敎竝爲揭板則是豈可竝論於儒生輩私設之祠哉到今若以孔氏守祠之故而春秋享祀又令一依尼城之例使孔氏主之則以當初建祠之聖意書扁之盛典而將與初不關由朝廷之尼城祠無所異同況其已爲揭板之降香祝傳敎亦當自歸於還寢者恐或反有未安至於祝式代押事體非不重大而如三聖祠之爲祠歷代始祖廟之爲廟而皆有代押則今此闕里祠之依此磨鍊似無不可雖或以影幀異於位版爲持難之端而毋論影幀位版均是妥靈之所而旣已降香行祭則祝式一事恐不必相礙至若鄕曲居幼學之奉命替行果不無猥越之嫌而向於臣曹草記批旨若曰雖以降香祝事體自別儒生不可主祀云而此則不然外邑似此祭儀鄕班猶或替行況孔廟以孔氏奠獻有何不可乎仍命收議大臣而亦無異辭云臣意則只當謹依前後所下傳敎擧行矣敢啓傳曰兩說皆通而孔氏之主祀貴矣不係於有官無職但祝式之持難亦或然矣地方官判官初獻孔氏亞終獻事分付享日卜吉爲之以此定式可也